ODGOVORI NA PITANJA

vezana uz Poziv na dostavu projektnih prijedloga

*UP.02.1.1.13 „Zaželi-Program zapošljavanja žena – faza II“*

*Pitanja pristigla na esf.info@mrms.hr od 19.02. do 26.02.2020.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
| RB. | PITANJE | ODGOVOR |
|  | Molimo Vas pojašnjenja sljedećeg:  Je li navedeno potrebno ishodovati prilikom prijave projekta ili kroz izvještavanje kao izlazni indikator ?  Veza: Stranica 13, Metodologija prikupljanja podataka i izvještavanje:  34 Korisnik/provoditelj projektnih aktivnosti dužan je dostaviti listu krajnjih korisnika uključenih u aktivnosti potpore i podrške kroz aktivnost 1., s navedenim podacima osobe (ime, prezime, adresa, OIB), ovjerenu i potpisanu od strane ovlaštene osobe Korisnika. | Korisnik/provoditelj projektnih aktivnosti dužan je dostaviti listu krajnjih korisnika uključenih u aktivnosti potpore i podrške kroz aktivnost 1. prilikom izvještavanja o pokazateljima u fazi provedbe projekta. |
|  | U ovom Pozivu Izravni troškovi osoblja se izračunavaju primjenom fiksne stope od 20% ostalih izravnih troškova koji nisu troškovi osoblja te operacije, te je navedeno da se tijekom provjera i odobravanja zahtjeva za nadoknadom sredstava neće vršiti kontrola popratne dokumentacije za navedene izravne troškove osoblja izračunate primjenom fiksne stope. Zanima nas da li Voditelj projekta mora biti zaposlen kod prijavitelja/partnera putem ugovora o radu ili je dozvoljena i vanjska usluga vođenja projekta? | Ako je voditelj projekta zaposlen kod prijavitelja na temelju ugovora o radu, trošak njegove plaće ulazi u izravne troškove osoblja koji se izračunavaju primjenom fiksne stope od 20%. Prihvatljiva je i vanjska usluga za provedbu projekta,, ali u tom slučaju isto ne predstavlja izravan trošak osoblja. |
|  | Pitanje vezano za Javni poziv „Zaželi – program zapošljavanja žena – faza II“. U Uputama za prijavitelje se navodi da su Prihvatljivi podnositelji zahtjeva  • Jedinica lokalne i područne (regionalne) samouprave  • Neprofitna organizacija.  Mi smo jedinica lokalne samouprave koja je korisnik bespovratnih sredstava iz Programa „Zaželi – program zapošljavanja žena“, te nam projekt završava u srpnju 2021.godine.  Da li smo prihvatljiv prijavitelj ako prijavimo druge aktivnosti i zapošljavanje novih žena? | Ne, na ovaj Poziv na dostavu projektnih prijedloga mogu se prijaviti Prijavitelji - Korisnici iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), a koji završavaju unutar 120 dana od trenutka prijave na ovaj Poziv. |
|  | Molim vas sljedeće pojašnjenje vezano uz dio UZP koji glasi "Prijavitelji na Poziv na dostavu projektnih prijedloga ne smiju prijaviti aktivnosti projekta za čiju su provedbu već dobili sredstva iz drugih izvora niti aktivnosti smiju biti dvostruko financirane. Iznimno, na ovaj Poziv na dostavu projektnih prijedloga mogu se prijaviti Prijavitelji - Korisnici i/ili Partneri iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), a koji završavaju unutar 4 mjeseca (120 dana) od trenutka prijave na ovaj Poziv."  1. Je li navedeno znači da potencijalni prijavitelj trebaju čekati da završe svi projekti u partnerstvu HZZ-a ili CZSS-a na području za koje su nadležni (npr. u našoj županiji određenim prijaviteljima projekti iz Zaželi 1 završavaju tek sredinom 2021., na kojima su partneri HZZ i CZSS) budući da je partnerstvo s tim ustanovama obavezno, to bi značilo da se niti jedan projekt na području naše županije ne može prijaviti do ožujka 2021. godine.  2. Isto tako, to bi značilo da potencijalni prijavitelj koji dosad nije provodio projekt iz Zaželi 1 te se odlučuje na prijavu projekta u Zaželi 2 u partnerstvu s organizacijom koja je nositelj projekta u okviru Zaželi 1. za projektno područje (jedinicu lokalne samouprave) koje dosad nije bilo obuhvaćenom Zaželi 1 projektom, ne može prijaviti na Zaželi 2.? | 1. Navedeni uvjeti se sukladno Uputama za prijavitelje u okviru I. izmjena natječajne dokumentacije ne odnose na partnere.  2. Ako se potencijalni prijavitelj namjerava prijaviti u partnerstvu s organizacijom koja je nositelj u okviru „Zaželi – faza I“, a kojoj ugovor ne završava u roku od 120 dana od dana prijave, takvo partnerstvo je sukladno I. izmjenama natječajne dokumentacije prihvatljivo, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva „Zaželi - program zapošljavanja žena“ (UP.02.1.1.05). |
|  | U tijeku nam je projekt koji završava u 8. mjesecu 2021. godine, pošto ste otvorili poziv na dostavu projektnih prijedloga „Zaželi – program zapošljavanja žena – faza II“ koji je otvoren do 28.02.2021. godine, a u uputama za prijavitelje je navedeno: „ ovaj Poziv na dostavu projektnih prijedloga mogu se prijaviti Prijavitelji - Korisnici i/ili Partneri iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), a koji završavaju unutar 4 mjeseca (120 dana) od trenutka prijave na ovaj Poziv.“  Pitanje koje želim postaviti je: Pošto nam projekt „Zaželi“ neće završiti u roku 120 dana od dana poziva da li mi imamo uvjete za podnošenje poziva na dostavu projektnih prijedloga? I ako nemamo uvjete za podnošenje dali nam možete dati daljnje upute. | Sukladno Uputama za prijavitelje, točka 1.6 u okviru I. izmjena natječajne dokumentacije, na ovaj Poziv na dostavu projektnih prijedloga mogu se prijaviti Prijavitelji - Korisnici iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), a koji završavaju unutar 120 dana od trenutka prijave na ovaj Poziv. |
|  | Nastavno na upute za prijavitelje Zaželi – program zapošljavanja žena -faza II, UP.02.1.1.13, možete li nam odgovoriti na pitanja u nastavku:  1. Tko su osobe u nepovoljnom položaju, odnosno tko se smatra osobama u nepovoljnom položaju?  2. Prijavitelji iz poziva „Zaželi – program zapošljavanja žena“ (UP.02.1.1.05) koji završavaju unutar 4 mjeseca (120) dana od trenutka prijave na „Zaželi – program zapošljavanja žena – faza II UP.02.1.1.13 se mogu prijaviti na ovaj Poziv, nastavno na navedeno kada se računa 4 mjeseca od dana 02.03.2020. godine dobije se jedan datum, a kada se računa 120 dana od dana 02.03.2020.godine dobije se drugi datum moguće prijave na ovaj Poziv.  Da li da se pri računanju datuma moguće prijave na Poziv uzima razdoblje od 4 mjeseca ili 120 dana obzirom na drugi izračun?  3. Da li se u prijavi projekta mogu prijaviti neizravni troškovi obzirom da u Uputama za prijavitelje nisu navedeni neizravni troškovi? | 1. Krajnji korisnik je starija osoba i/ili osoba u nepovoljnom položaju kojoj je potrebna potpora i podrška u kućanstvu (u okviru Prihvatljivih aktivnosti sukladno točki 3.3.), a ista usluga joj nije već osigurana iz sredstava Državnog proračuna ili drugog javnog izvora. Centar za socijalnu skrb kao obavezni partner na projektu osigurava da korisnik potpore i podrške (starija osoba i/ili osoba u nepovoljnom položaju), kojem je predmetna usluga potpore i podrške osigurana iz sredstava Državnog proračuna ili drugog javnog izvora, ne može biti korisnik potpore i podrške unutar ovog projekta.  Dodatni kriteriji za odabir krajnjih korisnika nisu definirani Uputama za prijavitelje.  2. Na ovaj Poziv se sukladno I. izmjenama natječajne dokumentacije navedeni rok računa u danima te se nastavno na to mogu prijaviti Prijavitelji - Korisnici iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05) koji završavaju unutar 120 dana od trenutka prijave na ovaj Poziv.  3. U okviru ovoga Poziva na dostavu projektnih prijedloga nisu predviđeni neizravni troškovi. |
|  | Molimo odgovor na sljedeće pitanje vezano uz objavljeni natječaj iz Programa ZAŽELI-faza 2:  • da li je moguća prijava projekta čiji nositelj i partneri već provode tekući projekt iz Programa ZAŽELI (UP.02.1.1.05),  ali u koji bi bile uključene druge pripadnice ciljane skupine, koje bi pružale pomoć drugim korisnicima (starijim i nemoćnim osobama)?  U tom slučaju se ne bi radilo o dvostrukom financiranju, a zbog kontinuiteta projekta i dosadašnje ostvarene vrlo dobre suradnje,  projektno partnerstvo bi ostalo nepromijenjeno.  Tekući projekt(i) iz UP.02.1.1.05 su još uvijek u provedbi. | Na ovaj Poziv ne mogu se prijaviti nositelji koji već provode projekt u okviru Poziva „Zaželi“ (UP.02.1.1.05), ako projekt ne završava u roku 120 dana od dana zaprimanja projektne prijave. |
|  | Šaljem Vam upit o prijavi za projekt Zaželi - Program zapošljavanja žena faza 2 UP.02.1.1.13  Grad je u trenutno u fazi provedbe projekta. Početak provedbe je siječanj 2019 a kraj projekta je srpanj 2021. godine  Nakon što smo pregledali upute za prijavitelje ostaje nam nejasno dali se možemo prijavit za Zaželi faza 2, a do kraja projekta nam je ostalo još 17 mjeseci. | Sukladno Uputama za prijavitelje točka 1.6 u okviru I. izmjena natječajne dokumentacije na ovaj Poziv na dostavu projektnih prijedloga mogu se prijaviti Prijavitelji - Korisnici iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), a koji završavaju unutar 120 dana od trenutka prijave na ovaj Poziv. |
|  | Javljamo Vam se sa upitom koji je vezan uz našu Općinu - može li Općina biti prijavitelj ukoliko:  1. Na prvom projektu UP.02.1.1.05 "Zaželi" koji nam IZLAZI 19.06.2020. :  PRIJAVITELJ - OPĆINA  PARTNERI - HZZ; CZSS  2. Na drugom projektu u okviru poziva UP.02.1.1.05 "Zaželi" koji nam izlazi 19.08.2022. godine ( ugovor je potpisan ovih dana - 19.02.2020. - posljednji u okviru ZAŽELI 1)  PRIJAVITELJ - UDRUGA  PARTNER - OPĆINA , HZZ, CZSS  Dakle naše pitanje je - može li Općina biti prijavitelj u aktualnom pozivu UP.02.1.1.13 s obzirom na to da u uputama za prijavitelje stoji :  "Iznimno, na ovaj Poziv na dostavu projektnih prijedloga mogu se prijaviti Prijavitelji - Korisnici i/ili Partneri iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), a koji završavaju unutar 4 mjeseca (120 dana) od trenutka prijave na ovaj Poziv."  Te također stoji:  "Prijavitelj može istovremeno biti partner u drugom projektnom prijedlogu. Partneri mogu sudjelovati u više od jednog projektnog prijedloga."  1. Može li Općina biti prijavitelj u aktualnom pozivu UP.02.1.1.13? | Na ovaj Poziv ne može se prijaviti nositelj koji već provodi projekt u okviru Poziva „Zaželi“ (UP.02.1.1.05), ako projekt ne završava u roku 120 dana od dana zaprimanja projektne prijave.  Sukladno I. izmjenama natječajne dokumentacije Prijavitelji i/ili Partneri u okviru ovog Poziva koji su bili/jesu Partneri na projektima ugovorenima u okviru Poziva „Zaželi - program zapošljavanja žena“ (UP.02.1.1.05) te u sklopu istih zapošljavali žene na projektnim aktivnostima, ne smiju istovremeno u okviru provedbe projektnih aktivnosti ovog Poziva zapošljavati iste žene te pružati usluge potpore i podrške istim krajnjim korisnicima obuhvaćenima ugovorima iz Poziva „Zaželi - program zapošljavanja žena“ (UP.02.1.1.05), za vrijeme dok ti ugovori traju (aktivnosti ne smiju biti dvostruko financirane).  Korisnici ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05) mogu biti Partner Prijavitelju na ovom Pozivu, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva „Zaželi - program zapošljavanja žena“ (UP.02.1.1.05). |
|  | Molimo Vas pojašnjenje sljedećeg dijela UzP Zaželi - program zapošljavanja žena – faza II - UP.02.1.1.13: „Prijavitelji na Poziv na dostavu projektnih prijedloga ne smiju prijaviti aktivnosti projekta za čiju su provedbu već dobili sredstva iz drugih izvora niti aktivnosti smiju biti dvostruko financirane. Iznimno, na ovaj Poziv na dostavu projektnih prijedloga mogu se prijaviti Prijavitelji - Korisnici i/ili Partneri iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), a koji završavaju unutar 4 mjeseca (120 dana) od trenutka prijave na ovaj Poziv.“  Pitanja:  1) Smatra li se Poziv UP.02.1.1.13 nastavkom Poziva UP.02.1.1.05 u smislu da je cilj projektima unutar Poziva UP.02.1.1.13 (nastaviti) zapošljavati iste žene za iste korisnike iz poziva UP.02.1.1.05 ili su cilj nove žene za nove korisnike ili kombinacija obje mogućnosti?  2) Zašto postoji ograničenje od 4 mjeseca ako se radi o sasvim novom Pozivu i ako će se Ugovori ionako potpisivati tek po završetku tekućih projekata (UP.02.1.1.105), odnosno neće ni biti mogućnosti da aktivnosti budu u istom trenutku financirane iz više izvora niti mogućnosti dvostrukog financiranja.  3) Mogu li Prijavitelji biti Korisnici poziva UP.02.1.1.05 čiji projekti ne završavaju unutar 4 mjeseca od trenutka prijave na Poziv UP.02.1.1.13 ukoliko planiraju zaposliti sasvim novi projektni tim, zaposliti i educirati nove žene i pružati potporu novim korisnicima (neovisno radi li se o istom području provedbe ili ne kao u projektu iz Poziva UP.02.1.1.05) jer, recimo, na našem području ima više desetaka žena koje bismo bili u mogućnosti zaposliti i educirati, a koje smo u tekućem projektu (UP.02.1.1.05) odbili na natječaju za posao jer za njih tada nismo imali mogućnosti zapošljavanja, te više od 600 korisnika na listi čekanja koje tekućim projektom (UP.02.1.1.05) nismo bili u mogućnosti pokriti. Nije nam jasno ni čemu ograničenje od 4 mjeseca u ovom slučaju s obzirom da se radi o dva potpuno odvojena projekta s potpuno odvojenim aktivnostima, materijalnim i ljudskim resursima te nema dvostrukog financiranja?  4) Mogu li Korisnici Poziva UP.02.1.1.05 čiji projekti ne završavaju unutar 4 mjeseca od trenutka prijave na Poziv UP.02.1.1.13 biti u svojstvu Partnera Prijavitelju koji prvi put aplicira ili je provodio/provodi projekt iz Poziva UP.02.1.1.05 s tim da je s njegove strane uvjet od 4 mjeseca ispoštovan?  5) Ukoliko se novim projektom zapošljavaju iste žene iz projekta UP.02.1.1.05 koje su već prošle osposobljavanje i stekle javnu ispravu, je li trošak ponovnog osposobljavanja tih istih žena prihvatljiv trošak? | 1. Prihvatljivo je zapošljavanje istih pripadnica ciljane skupine koje u trenutku ulaska u projektne aktivnosti projekta iz Poziva UP.02.1.1.13, moraju ispunjavati uvjete propisane za ciljane skupine sukladno točki 1.4 Uputa za prijavitelje (nezaposlene žene prijavljene u evidenciju nezaposlenih HZZ-a s najviše završenim srednjoškolskim obrazovanjem). Krajnje korisnike odabire prijavitelj u suradnji s partnerima, ovisno o situaciji u lokalnoj zajednici. Ne postoje formalne prepreke da se pripadnice ciljanih skupina kao i krajnji korisnici koji su već bili uključene u neke druge projekte, uključe i u projekte u okviru ovog Poziva, uz nužno vođenje računa o izbjegavanju dvostrukog financiranja kao ispunjavanje gore spomenutih pripisanih uvjeta za pripadnice ciljanih skupina.  2. Navedena odredba u UZP-a, u skladu je s rokom od 120 dana kao propisanim rokom za provedbu evaluacije projektnih prijedloga. Time bi se omogućilo da projektne aktivnosti postojećih korisnika (kojima među prvima ističe provedba) završe u isto vrijeme kad završava i evaluacija projektnih prijedloga te nema prepreke za sklapanje novog ugovora.  3. i 4. Na ovaj Poziv ne mogu se prijaviti nositelji koji već provode projekt u okviru Poziva „Zaželi“ (UP.02.1.1.05), ako projekt ne završava u roku 120 dana od dana zaprimanja projektne prijave.  Sukladno I. izmjenama natječajne dokumentacije Prijavitelji i/ili Partneri u okviru ovog Poziva koji su bili/jesu Partneri na projektima ugovorenima u okviru Poziva „Zaželi - program zapošljavanja žena“ (UP.02.1.1.05) te u sklopu istih zapošljavali žene na projektnim aktivnostima, ne smiju istovremeno u okviru provedbe projektnih aktivnosti ovog Poziva zapošljavati iste žene te pružati usluge potpore i podrške istim krajnjim korisnicima obuhvaćenima ugovorima iz Poziva „Zaželi - program zapošljavanja žena“ (UP.02.1.1.05), za vrijeme dok ti ugovori traju (aktivnosti ne smiju biti dvostruko financirane).  Korisnici ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05) mogu biti Partner Prijavitelju na ovom Pozivu, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva „Zaželi - program zapošljavanja žena“ (UP.02.1.1.05).  5. Žene, pripadnice ciljane skupine, koje su u okviru Poziva „Zaželi“ (UP.02.1.1.05) bile uključene u aktivnost obrazovanja te su stekle javnu ispravu, mogu biti uključene u aktivnost obrazovanja i u okviru ovoga Poziva. |
|  | Molim za pojašnjenja vezano uz točku 1.6. Uputa za prijavitelje Poziv na dostavu projektnih prijedloga “Zaželi – program zapošljavanja žena – faza II”, UP.02.1.1.13:  1. Ukoliko prethodni projekt iz Ugovora o dodjeli bespovratnih sredstava u programu Zaželi završava 25. srpnja 2020. godine, mora li prijavitelj čekati datum 25.03.2020. godine kako bi mogao prijaviti novi projekt ili može izvršiti prijavu odmah u mjesecu ožujku 2020. godine po otvaranju prijava, koji je unutar 4 mjeseca prije završetka prethodnog projekta?  2. Ukoliko prijavitelj ima u postojećem Ugovoru o dodjeli bespovratnih sredstava u programu Zaželi, koji je u nekom drugom projektu prijavitelj i/ili partner, može li isti biti prijavljen ponovno kao partner vezano uz završetak Ugovora kojega ima ovaj prijavitelj ili taj partner nije prihvatljiv dok mu ne isteknu ugovori koje ima s drugim prijaviteljima? | 1. Prijavitelj čiji ugovor završava 25. srpnja 2020. na ovaj Poziv se može prijaviti najranije 120 dana prije navedenog datuma. Ako prijava bude zaprimljena izvan tog roka, neće biti prihvatljiva.  2. Sukladno I. izmjenama natječajne dokumentacije Prijavitelji i/ili Partneri u okviru ovog Poziva koji su bili/jesu Partneri na projektima ugovorenima u okviru Poziva „Zaželi - program zapošljavanja žena“ (UP.02.1.1.05) te u sklopu istih zapošljavali žene na projektnim aktivnostima, ne smiju istovremeno u okviru provedbe projektnih aktivnosti ovog Poziva zapošljavati iste žene te pružati usluge potpore i podrške istim krajnjim korisnicima obuhvaćenima ugovorima iz Poziva „Zaželi - program zapošljavanja žena“ (UP.02.1.1.05), za vrijeme dok ti ugovori traju (aktivnosti ne smiju biti dvostruko financirane).  Korisnici ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05) mogu biti Partner Prijavitelju na ovom Pozivu, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva „Zaželi - program zapošljavanja žena“ (UP.02.1.1.05). |
|  | Trenutno provodimo Ugovor iz Poziva ˝˝Zaželi-program zapošljavanja žena˝ (UP.02.1.1.05) i zaposlene su 22 žene. Planiramo se prijaviti na trenutno otvorenu fazu II obzirom da će trenutni završiti unutar 4 mjeseca od trenutka prijave na ovaj Poziv.  Molim Vas naputak je li prihvatljivo ponovno zapošljavanje istih žena ili moraju biti žene koje nisu sudjelovale u prethodnom Pozivu (UP.02.1.1.05). | Prihvatljivo je zapošljavanje istih pripadnica ciljane skupine koje u trenutku ulaska u projektne aktivnosti projekta iz Poziva UP.02.1.1.13, moraju ispunjavati uvjete propisane za ciljane skupine sukladno točki 1.4 Uputa za prijavitelje (nezaposlene žene prijavljene u evidenciju nezaposlenih HZZ-a s najviše završenim srednjoškolskim obrazovanjem). |
|  | Imam pitanje vezano za točku 1.6. iz Upute o prijaviteljima u kojoj ste naveli da se na ovaj poziv na dostavu projektnih prijedloga mogu prijaviti korisnici koji završavaju unutar 4 mjeseca od trenutka prijave na ovaj Poziv.  Razdoblje provedbe našeg projekta: 30.05.2018. do 30.11.2020.,  Ja sam kao voditelj projekta zaposlena na 30 mjeseci, a gerontodomaćice na 24 mjeseca.  Međutim, ja sam s radom krenula 2.7.2018. kao i zaposlene žene koje rade do 7.mjeseca ove godine, a ja sam na projektu još 3 mjeseca iza njih što znači da radim do 10 mjeseca.  Jeli provedba projekta do kraja mog rada kao voditelja projekta ( do 10.mjeseca) ili razdoblje provedbe projekta po ugovoru (30.11.2020.) iako 10. i 11. mjesec neće biti projektnih aktivnosti?    Moje pitanje je:  dali se možemo prijaviti unutar 4 mjeseca (kad završavaju žene s radom 7.mj.) ili kad nam završava provedba projekta ( 30.11.2020.). | Završetkom provedbe projekta smatra se završetak provedbe svih aktivnosti, odnosno istek 30 mjeseci provedbe u ovom konkretnom slučaju. |
|  | Imam nekoliko pitanja vezanih za prijavu projekta na javni poziv za dodjelu bespovratnih sredstava „Zaželi – program zapošljavanja žena- faza II“, UP.02.1.1.13. pa Vas molim odgovore:  1. Da li će u sklopu projekta biti obvezno izvještavanje o korisnicima putem sustava o praćenju mikropodataka?  2. U pozivu je navedeno da centar za socijalnu skrb mora provjeriti korisnika, a prijavitelj je dužan osigurati revizijski trag – da li je dovoljan mail ili je potrebno osigurati neki drugi trag?  3. Da li je trošak nabave bicikala za gerontodomaćice prihvatljiv u sklopu ovog poziva?  4. Molim pojašnjenje korištenja pojednostavljene mogućnosti financiranja za izravne troškove osoblja – da li se navedeno odnosi na neizravne troškove poput troška energenata, poštanski usluga i sl.?  5. Da li je trošak zaštitne odjeće i obuće gerontodomaćica prihvatljiv u sklopu ovog poziva?  6. Da li je trošak osiguranja gerontodomaćica prihvatljiv trošak?  7. Da li je nabava mobitela za potrebe rada gerontodomaćica i komuniciranja s korisnicima prihvatljiv trošak?  8. Molim Vas pojašnjenje što obuhvaća pojam kućanskih i higijenskih potrepština?  9. Trenutno provodimo projekt u sklopu projekta „Zaželi“ iz faze 1., gerontodomaćice su zaposlene do 30. rujna 2020., edukacije su završile, a razdoblje provedbe projekta je do 30. siječnja 2021. godine. Da li je moguće skratiti rok provedbe projekta budući da su sve aktivnosti završene? | 1. Izvještavanje o mikropodacima za krajnje korisnike ne provodi se, već je isto nužno za pripadnice ciljane skupine. Točkom 1.5.1. Uputa za prijavitelje propisana je obveza prikupljanja podataka i izvješćivanja o pojedinim kategorijama i osobinama svih sudionika, odnosno pripadnica ciljane skupine.  2. Odgovornost korisnika je da osigura revizijski trag, kao i to u kojem obliku će isti biti.  3. Trošak nabave bicikala u ovom Pozivu na dostavu prijedloga nije predviđen.  4. Prihvatljivi izravni troškovi osoblja koji se računaju primjenom fiksne stope od 20 % uključuju plaće, poreze, doprinose za mirovinsko i obavezno zdravstveno osiguranje, materijalna prava ako je primjenjivo te ostale propisane troškove koji su uključeni u naknade za rad osoblja zaposlenog na projektu na neodređeno i/ili određeno vrijeme, a koji proizlaze iz pravnog okvira kojim se uređuje područje radnih odnosa. U izravne troškove osoblja nisu uključeni neizravni troškovi.  5. Budući da troškovi nabave radne odjeće i obuće ne ulaze u UZP-om definirane troškove pripadnica ciljane skupine, navedeni troškovi nisu prihvatljivi.  6. Ne, trošak osiguranja žena pripadnica ciljanih skupina koje pružaju potporu u podršku krajnjim korisnicima nije prihvatljiv trošak.  7. Sukladno Uputama za prijavitelje, točka 1.2 troškovi nabave opreme su prihvatljiv trošak ako se jasno mogu povezati s projektnim aktivnostima i doprinose ostvarenju ciljeva projekta, odnosno nabava mobitela za potrebe komuniciranja zaposlenih žena s krajnjim korisnicima, prihvatljiv su trošak.  8. Kućanske i higijenske potrepštine uključuju sredstva za čišćenje, higijenske potrepštine i slično, tj. sredstva potrebna za obavljanje aktivnosti pomoći u kućanstvu (npr. ako će aktivnosti potpore i podrške uključivati i brigu o higijeni korisnika iste mogu uključivati primjerice šampon, gel za tuširanje, pasta za zube). Navedene potrepštine ne uključuju živežne namirnice (prehrambene artikle).  9. Izmjene Ugovora o dodjeli bespovratnih sredstava definirane su člancima 20. – 22. Općih uvjeta Ugovora, gdje su navedeni i uvjeti izmjena ugovora na temelju Ugovorne strane. |
|  | 1. Iz poziva nije jasno jesu li prihvatljivi troškovi vanjskih usluga za upravljanje projektom?  2. Je li prihvatljiv trošak vanjska evaluacija projekta?  3. Koja oprema je prihvatljiva? Mogu li se kupiti bicikli za zaposlene žene?  4. Postoje li precizniji kriteriji koje točno osobe mogu biti krajnji korisnici, odnosno koje su to točno starije osobe (od koje dobi) i osobe u nepovoljnom položaju? | 1. Trošak upravljanja projektom prihvatljiv je kao vanjska usluga, no u tom slučaju ne računa se u okviru izravnih troškova osoblja primjenom fiksne stope od 20 %.  2. Vanjska evaluacija nije prihvatljiv trošak, budući da ne dovodi do ispunjenja ciljeva projekta i provedbe projektnih aktivnosti.  3. Sukladno Uputama za prijavitelje, točka 1.2 troškovi nabave opreme su prihvatljiv trošak ako se jasno mogu povezati s projektnim aktivnostima i doprinose ostvarenju ciljeva projekta. Trošak nabave bicikala u ovom Pozivu na dostavu prijedloga nije predviđen.  4. Krajnji korisnik je starija osoba i/ili osoba u nepovoljnom položaju kojoj je potrebna potpora i podrška u kućanstvu (u okviru Prihvatljivih aktivnosti sukladno točki 3.3.), a ista usluga joj nije već osigurana iz sredstava Državnog proračuna ili drugog javnog izvora. Centar za socijalnu skrb kao obavezni partner na projektu osigurava da korisnik potpore i podrške (starija osoba i/ili osoba u nepovoljnom položaju), kojem je predmetna usluga potpore i podrške osigurana iz sredstava Državnog proračuna ili drugog javnog izvora, ne može biti korisnik potpore i podrške unutar ovog projekta.  Kriteriji za odabir krajnjih korisnika nisu definirani Uputama za prijavitelje. |
|  | Kao regionalni koordinator i pružatelj tehničke pomoći prihvatljivim prijaviteljima u nastavku dostavljamo upit u sklopu pripreme projektne prijave na poziv UP.02.1.1.13:  Jedinica lokalne samouprave nositelj je projekta u sklopu poziva UP.02.1.1.05., na kojem su partneri Hrvatski zavod za zapošljavanje Područni ured i Centar za socijalnu skrb i provedba projekta je predviđena do kolovoza 2021. godine.  Jedinice lokalne samouprave koje nisu uključene kao prijavitelj niti partner u poziv UP.02.1.1.05. imaju namjeru pripremiti projektnu prijavu na poziv UP.02.1.1.13 i neće doći do dvostrukog financiranja jer će krajnji korisnici biti druge osobe koje nisu uključene u trenutni projekt financiran kroz poziv UP.02.1.1.05.  S obzirom na uvjete poziva UP.02.1.1.13 , navedene u Uputama za prijavitelje točka 6.1. kriterij 13 i točke 2.2.1. i 2.2.2. te točku 1.6. , zanima nas sljedeće:  1.) Odnosi li se pravilo povezano s korištenjem sredstava iz UP.02.1.1.05., samo na Prijavitelje u sklopu ovog poziva (UP.02.1.1.13), tj. mogu li Hrvatski zavod za zapošljavanje Područni ured i Centar za socijalnu skrb biti partneri i u sklopu poziva UP.02.1.1.13 jer su propisani kao obavezni, iako su partneri u projektnoj prijavi iz poziva UP.02.1.1.05. čija provedba neće završiti 4 mjeseca od dana prijave na ovaj Poziv?  2.) Ako Hrvatski zavod za zapošljavanje Područni ured nije prihvatljiv partner na ovaj Poziv zato što je partner u projektnoj prijavi iz poziva UP.02.1.1.05. čija provedba neće završiti 4 mjeseca od dana prijave na ovaj Poziv, mogu li ispostave područnog ureda HZZ sudjelovati kao obavezni partner na projektu i ispunjavaju li se time obvezni propisani uvjeti partnerstva?  3.) Ako Centar za socijalnu skrb nije prihvatljiv partner na ovaj Poziv zato što je partner u projektnoj prijavi iz poziva UP.02.1.1.05. čija provedba neće završiti 4 mjeseca od dana prijave na ovaj Poziv, mogu li podružnice Centra sudjelovati kao obavezni partner na projektu i ispunjavaju li se time obvezni propisani uvjeti partnerstva? | Navedeni uvjeti se sukladno Uputama za prijavitelje u okviru I. izmjena natječajne dokumentacije ne odnose na partnere. |
|  | Nastavno na Poziv na dostavu projektnih prijedloga “Zaželi – program zapošljavanja žena – faza II” zanimaju me ograničenja za prijavitelje koji su bili nositelji projekta u fazi 1.  1. Mora li u trenutku podnošenja projektnog prijedloga projekt iz faze 1 biti završen, odnosno može li se projektni prijedlog podnijeti već dok je projekt iz faze 1 u završnim mjesecima?  2. Postoje li ograničenja kod zapošljavanja žena u fazi 2, odnosno moraju li se u projektu u fazi 2 zaposliti nove žene ili se mogu zaposliti i žene koje su već bile zaposlene kroz projekt iz faze 1. | 1. Sukladno I. izmjenama natječajne dokumentacije, točka 1.6 na ovaj Poziv na dostavu projektnih prijedloga mogu se prijaviti Prijavitelji - Korisnici iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), a koji završavaju unutar 120 dana od trenutka prijave na ovaj Poziv.  2. Prihvatljivo je zapošljavanje istih pripadnica ciljane skupine koje u trenutku ulaska u projektne aktivnosti projekta iz Poziva UP.02.1.1.13, moraju ispunjavati uvjete propisane za ciljane skupine sukladno točki 1.4 Uputa za prijavitelje (nezaposlene žene prijavljene u evidenciju nezaposlenih HZZ-a s najviše završenim srednjoškolskim obrazovanjem). |
|  | Da li obavezni partneri koju su trenutno partneri na projektima u sklopu Poziva Zaželi-program zapošljavanja žena (UP.02.1.1.05) mogu biti partneri u sklopu ovog Poziva Zaželi - program zapošljavanja žena - faza II (UP.02.1.1.13), ako projekti na kojemu su partneri ne završavaju unutar 4 mjeseca od trenutka prijave na ovaj Poziv? | Navedeni uvjeti se sukladno I. izmjenama Natječajne dokumentacije ne odnose na Partnere. |
| 19. | 1. zanima nas da li u navedenom natječaju postoji kategorija neizravnih troškova? Čitajući upute, nismo naišli na nju te zaključujemo da postoje samo izravni troškovi.  2. Također nije vidljivo da li se može provoditi evaluacija projekta od strane vanjskih evaluatora ili samo unutar organizacije, odnosno da li ju uopće treba provoditi?  3. Iz uputa također nije vidljivo koja oprema se može kupit. Ranije je bila moguća kupnja bicikla za zaposlene žene. Je li i dalje ostaje ta mogućnost? Ako ne, kakva oprema se može kupiti? | 1. Uputama za prijavitelje na ovaj Poziv nisu predviđeni neizravni troškovi.  2. Nije prihvatljiv trošak vanjske evaluacije, budući da ne dovodi do ispunjenja ciljeva projekta i provedbe projektnih aktivnosti. Uputama za prijavitelje po ovom Pozivu nije propisana obveza provedbe iste.  3. Trošak nabave bicikala u ovom Pozivu na dostavu prijedloga nije predviđen i ne smatra se opremom. |
| 20. | Može li osoba koja je korisnik osobnog asistenta u projektu " Razvoj usluge osobne asistencije za osobe s invaliditetom – faza II" UP.02.2.2.09 biti i korisnik usluga u projektu Zaželi - program zapošljavanja žena – faza II UP.02.1.1.13 ? | Ako Korisnik usluga u okviru „Razvoj usluge osobne asistencije za osobe s invaliditetom – faza II" (UP.02.2.2.09) ili nekog drugog Poziva/izvora sredstava koji koristi istovjetne usluge kao one predviđene ovim Pozivom UP.02.1.1.13, ne može biti korisnik usluga u okviru ovoga Poziva jer bi isto dovelo do dvostrukog financiranja istih ili sličnih usluga. |
| 21. | 1. Može li se putem ovog Poziva nabaviti automobil u svrhu provedbenih aktivnosti?  2. S obzirom na trend rasta plaća u RH i prethodno iskustvo u kojemu udruge imaju velikih problema s financiranjem razlike u plaći, mora li se u obrasce navesti minimalna plaća ili se može podići bruto 2, pa ukoliko se minimalna plaća neće mijenjati ta će sredstva biti vraćena, a udruga će biti sigurna da će moći provesti projekt do kraja. | 1. Kupnja vozila sukladno Uputama za prijavitelje, točka 4.1.2. nije prihvatljiv izdatak.  2. Prilikom planiranja troškova plaća pripadnica ciljane skupine treba voditi računa o procjeni povećanja minimalne plaće, odnosno isto je u prijavi moguće predvidjeti te navesti procijenjeni bruto 2 izračun. |
| 22. | Grad bio je partner na I. pozivu iz projekta Zaželi čiji je nositelj bilo Gradsko društvo Crvenog križa. U novom pozivu Grad planira biti prijavitelj, ali nam nije jasna odredba da korisnici koji su bili nositelji ili partneri iz prijašnjeg poziva ne mogu biti sada prijavitelji 4 mjeseca prije završetka prijašnjeg poziva. Naime, u ovom slučaju nije moguće dvostruko financiranje jer su sve aktivnosti koje se provode kod Gradskog društva Crvenog križa, kao i sva moguća zapošljavanja. Stoga je nelogična formulacija u natječaju da Grad koji je u prijašnjem natječaju bio partner onemogućen u kandidiranju s obzirom da ne provodi nikakve aktivnosti. Molimo da se ta formulacija promijeni u slučaju kada partner ne zapošljava ili kada ne provodi ni jednu aktivnost iz projekta. | Na ovaj Poziv ne mogu se prijaviti nositelji koji već provode projekt u okviru Poziva „Zaželi“ (UP.02.1.1.05), ako projekt ne završava u roku 120 dana od dana zaprimanja projektne prijave.  Sukladno I. izmjenama natječajne dokumentacije Prijavitelji i/ili Partneri u okviru ovog Poziva koji su bili/jesu Partneri na projektima ugovorenima u okviru Poziva „Zaželi - program zapošljavanja žena“ (UP.02.1.1.05) te u sklopu istih zapošljavali žene na projektnim aktivnostima, ne smiju istovremeno u okviru provedbe projektnih aktivnosti ovog Poziva zapošljavati iste žene te pružati usluge potpore i podrške istim krajnjim korisnicima obuhvaćenima ugovorima iz Poziva „Zaželi - program zapošljavanja žena“ (UP.02.1.1.05), za vrijeme dok ti ugovori traju (aktivnosti ne smiju biti dvostruko financirane).  Korisnici ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05) mogu biti Partner Prijavitelju na ovom Pozivu, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva „Zaželi - program zapošljavanja žena“ (UP.02.1.1.05). |
| 23. | Grad je partner na projektu Zaželi koji provodi Udruga. Udruga projekt može prijaviti tek krajem ožujka zbog vremenskih ograničenja u Pozivu. Može li Grad koji trenutno nije nositelj ovakvog projekta, prijavu poslati redovno po otvaranju natječaja, iako je partner Udruzi? | Na ovaj Poziv ne mogu se prijaviti nositelji koji već provode projekt u okviru Poziva „Zaželi“ (UP.02.1.1.05), ako projekt ne završava u roku 120 dana od dana zaprimanja projektne prijave.  Sukladno I. izmjenama natječajne dokumentacije Prijavitelji i/ili Partneri u okviru ovog Poziva koji su bili/jesu Partneri na projektima ugovorenima u okviru Poziva „Zaželi - program zapošljavanja žena“ (UP.02.1.1.05) te u sklopu istih zapošljavali žene na projektnim aktivnostima, ne smiju istovremeno u okviru provedbe projektnih aktivnosti ovog Poziva zapošljavati iste žene te pružati usluge potpore i podrške istim krajnjim korisnicima obuhvaćenima ugovorima iz Poziva „Zaželi - program zapošljavanja žena“ (UP.02.1.1.05), za vrijeme dok ti ugovori traju (aktivnosti ne smiju biti dvostruko financirane).  Korisnici ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05) mogu biti Partner Prijavitelju na ovom Pozivu, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva „Zaželi - program zapošljavanja žena“ (UP.02.1.1.05). |
| 24. | 1. Dali se božićnice, uskrsnice i regres priznaju kao prihvatljiv trošak za zaposlene žene koje pružaju uslugu pomoći u kući?  2. Prilikom planiranja proračuna, trebamo se voditi važećom Uredbom o visini minimalne plaće. Međutim, na strani 27. Uputa za prijavitelje stoji da prilikom planiranja troškova plaća pripadnica ciljane skupine trebamo voditi računa o procjeni povećanja minimalne plaće. Možemo li mi odmah planirati veću plaću za zaposlenice kako se ne bi desilo da nam ponestane sredstava za plaću?  3. Obzirom da smo u prošlom pozivu nabavili bicikle za pripadnice ciljne skupine, je li prihvatljiv trošak servis bicikla, kupnje rezervnih guma, košarica za bicikle kao opreme? | 1. Da, isto je prihvatljiv trošak najviše u neoporezivom godišnjem iznosu. Molimo da za detaljnije informacije o priznavanju troškova plaća i vezanih davanja konzultirate trenutno važeću Uputu o prihvatljivosti troškova plaća i troškova povezanih s radom u okviru europskog socijalnog fonda u Republici Hrvatskoj 2014. – 2020. (objavljena na [www.esf.hr](http://www.esf.hr), pod Važni dokumenti).  2. Da, moguće je pri prijavi projektnog prijedloga planirati povećanje minimalne plaće za pripadnice ciljane skupine.  3. Ne, Poziv „Zaželi-program zapošljavanja žena-faza II“ UP.02.1.1.13 zasebni je Poziv te ne predviđa troškove nabave ili održavanja bicikala. |
| 25. | Udruga se planira prijaviti na natječaj Zaželi – program zapošljavanja žena – faza II te vas molimo informaciju je li prihvatljiv trošak usluga vanjskog stručnjaka za organiziranje i kontrolu provedbe projektnih aktivnosti, izvještavanje o provedbi aktivnosti i pokazatelja te financijsko izvještavanje? Navedeno se nalazi u popisu prihvatljivih aktivnosti, ali nije naznačeno u prihvatljivim troškovima. | Trošak navedenih aktivnosti prihvatljiv je kao vanjska usluga, no u tom slučaju ne računa se u okviru izravnih troškova osoblja primjenom fiksne stope od 20 %. |
| 26. | Da li u aktivnosti br. 2- Obrazovanje i osposobljavanje mogu sudjelovati samo žene koje su sudjelovale u aktivnosti br. 1 - Zapošljavanje žena ili se mogu obrazovati i educirati i druge nezaposlene žene? | U aktivnosti Obrazovanja i osposobljavanja mogu sudjelovati samo žene koje su u okviru projekta uključene u aktivnost Zapošljavanja žena pripadnica ciljane skupine. |
|  | U Uputama za prijavitelje kod prihvatljivih izdataka, tj. Ukupnih troškova nigdje se ne spominju neizravni troškovi projekta koji su u prijašnjim natječajima bili priznati u visini od 15% od Izravnih troškova osoblja. Da li to znači da u ovom natječaju taj trošak uopće nije prihvatljiv i ne postoji. | U okviru ovoga Poziva neizravni troškovi nisu predviđeni. |
|  | Zanima me da li je moguće da udruzi koja se prijavljuje na Zaželi - faza II prvi puta kao nositelj partner bude grad?! Grad već provodi Zaželi - faza I putem kojeg zapošljava 65 žena, te im je mogućnost ponovnog apliciranja (120 dana) u kolovozu!? Oni kao partneri udruzi bitni su jer nam popunjavaju pravne i operativne kapacitete za provedbu projekta, odnosno svoj know-how koji su stekli u Zaželi - faza 1.  Isto tako, da li je moguće gradu kasnije aplicirati (kad udovolje propisanom roku, u kolovozu) kao nositelj projektni prijedlog Zaželi- faza II bez obzira što su nama partneri!? | Na ovaj Poziv ne mogu se prijaviti nositelji koji već provode projekt u okviru Poziva „Zaželi“ (UP.02.1.1.05), ako projekt ne završava u roku 120 dana od dana zaprimanja projektne prijave.  Sukladno I. izmjenama natječajne dokumentacije Prijavitelji i/ili Partneri u okviru ovog Poziva koji su bili/jesu Partneri na projektima ugovorenima u okviru Poziva „Zaželi - program zapošljavanja žena“ (UP.02.1.1.05) te u sklopu istih zapošljavali žene na projektnim aktivnostima, ne smiju istovremeno u okviru provedbe projektnih aktivnosti ovog Poziva zapošljavati iste žene te pružati usluge potpore i podrške istim krajnjim korisnicima obuhvaćenima ugovorima iz Poziva „Zaželi - program zapošljavanja žena“ (UP.02.1.1.05), za vrijeme dok ti ugovori traju (aktivnosti ne smiju biti dvostruko financirane).  Korisnici ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05) mogu biti Partner Prijavitelju na ovom Pozivu, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva „Zaželi - program zapošljavanja žena“ (UP.02.1.1.05). |
|  | Zanima nas postoji li mogućnost nabavke mobitela za žene koje će biti zaposlene za rad kod krajnjih korisnika, zbog bolje komunikacije i lakše koordinacije projektnih aktivnosti, uz nabavku mobitela zanima nas postoji li i mogućnost kupnje telefonskih bonova u iznosu od 50 kuna mjesečno?  Ulazi li trošak podugovaranja vanjskog stručnjaka za voditelja projekta u 20% izravnih troškova osoblja? | Sukladno Uputama za prijavitelje, točka 1.2 troškovi nabave opreme su prihvatljiv trošak ako se jasno mogu povezati s projektnim aktivnostima i doprinose ostvarenju ciljeva projekta.  Trošak podugovaranja vanjskog stručnjaka ne računa se u okviru izravnih troškova osoblja primjenom fiksne stope od 20 %. |
|  | 1. Udruga planira prijaviti kroz Zaželi fazu II zapošljavanje 20 žena; od toga bi prvih 10 zaposlilo odmah po potpisu Ugovora o bespovratnim sredstvima dok preostalih 10 bi zaposlili nakon 2 mjeseca nakon potpisa Ugovora o bespovratnim sredstvima; odnosno dali je prihvatljivo da jedan dio žena krene s radom odmah po potpisu Ugovora dok bi druge zaposlili malo kasnije?  2. Gdje u UzP piše da prijavitelji (JLS, neprofitne organizacije) se ne mogu prijaviti na trenutno objavljeni poziv ukoliko imaju Ugovor iz Zaželi faza I u trajanju od 4 mjeseca od trenutka prijave na trenutno raspisani javni poziv?  3. Ukoliko u projekt Zaželi faza II uključimo i žene koje su dosada bile u fazi I te prošle obrazovanje, dali ih u ovoj fazi možemo poslati na novo obrazovanje koje je različito od onog što imaju? | 1. Maksimalno trajanje projekta je 18 mjeseci, dok je maksimalno trajanje zapošljavanja 12 mjeseci. O Korisniku ovisi u kojem trenutku će početi s aktivnosti zapošljavanja.  2. Isto je propisano Uputama za prijavitelje, točka 1.6, I. izmjene natječajne dokumentacije  3. Žene, pripadnice ciljane skupine, koje su u okviru Poziva „Zaželi“ (UP.02.1.1.05) bile uključene u aktivnost obrazovanja te su stekle javnu ispravu, mogu biti uključene u aktivnost obrazovanja i u okviru ovoga Poziva. |
|  | Pitanje u vezi korisnika (starijih i nemoćnih osoba) kojima zaposlene žene pružaju pomoć.  Dali imaju neki posebni uvjeti koje moraju ispuniti da mogu biti korisnici projekta osim da su starije i nemoćne osobe?  Dali moraju imati prebivalište u općini u kojoj se pruža pomoć jer imamo dosta povratnika u našu općinu i tu trenutno žive, ali adresa prebivališta im je na drugoj adresi. | Kriteriji za odabir krajnjih korisnika nisu definirani Uputama za prijavitelje. Napominjemo da se provjera o tome primaju li korisnici već ovakvu vrstu usluge iz drugog izvora vrši u suradnji s nadležnim Centrom za socijalnu skrb, obveznim partnerom na projektu. |
|  | Općina je partner projekta kojem je prijavitelj Hrvatski crveni križ Gradsko društvo crvenog križa, a prijavljen je na prvi Poziv „Zaželi“, a koji završava tek 2021. godine. Zanima nas da li se općina može prijaviti na natječaj kao prijavitelj projekta s obzirom da su u projektu koji se već provodi zaposlene samo 2 žene s područja općine te obuhvaćeno samo 10 korisnika s područja općine, a potreba je puno veća. Naravno da korisnici koji su u projektu koji se već provodi neće biti obuhvaćeni projektom koji bi prijavila Općina. | Na ovaj Poziv ne mogu se prijaviti nositelji koji već provode projekt u okviru Poziva „Zaželi“ (UP.02.1.1.05), ako projekt ne završava u roku 120 dana od dana zaprimanja projektne prijave.  Sukladno I. izmjenama natječajne dokumentacije Prijavitelji i/ili Partneri u okviru ovog Poziva koji su bili/jesu Partneri na projektima ugovorenima u okviru Poziva „Zaželi - program zapošljavanja žena“ (UP.02.1.1.05) te u sklopu istih zapošljavali žene na projektnim aktivnostima, ne smiju istovremeno u okviru provedbe projektnih aktivnosti ovog Poziva zapošljavati iste žene te pružati usluge potpore i podrške istim krajnjim korisnicima obuhvaćenima ugovorima iz Poziva „Zaželi - program zapošljavanja žena“ (UP.02.1.1.05), za vrijeme dok ti ugovori traju (aktivnosti ne smiju biti dvostruko financirane).  Korisnici ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05) mogu biti Partner Prijavitelju na ovom Pozivu, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva „Zaželi - program zapošljavanja žena“ (UP.02.1.1.05). |
|  | 1. Postoji li mogućnost isplate prigodne nagrade zaposlenim ženama iz ciljne skupine? (regres, božićnice), isto se odnosi i na voditelja projekta i asistenta?  2. Što se tiče troška plaće zaposlenih žena, jel se može pisati veći iznos bruto 2 plaće ako kojim slučajem minimalna plaća poraste? ili se unosi iznos bruto 2 od 4.732,82 kune?  3. Ukupan iznos izravnih troškova osoblja je fiksno 20% od ukupnih ostalih troškova? | 1. Da, isto je prihvatljiv trošak u neoporezivom godišnjem iznosu. Molimo da za detaljnije informacije o priznavanju troškova plaća i vezanih davanja konzultirate trenutno važeću Uputu o prihvatljivosti troškova plaća i troškova povezanih s radom u okviru europskog socijalnog fonda u Republici Hrvatskoj 2014. – 2020. (objavljena na www.esf.hr, pod Važni dokumenti).  2. Prilikom planiranja troškova plaća pripadnica ciljane skupine treba voditi računa o procjeni povećanja minimalne plaće, odnosno isto je u prijavi moguće predvidjeti te navesti procijenjeni bruto 2 izračun.  3. Iznos izravnih troškova osoblja iznosi 20 % od ukupnog zbroja ostalih izravnih troškova. |